Taḍuḍt –nni ad telseḍ axerfi ad tesirḍeḍ ad tesefsusiḍ, syen ad as-tesqarḍceḍ deg uqarḍac ,mi teqarḍec ad teqqim kra n ussan ad testaɛfu ad tars syen ad as-tdedmed ad as-telmeḍ deg iẓḍi, mi tellem , ad naɣ ustu , syen ad tɛalqeḍ leḥwal ad tegreḍ ibiḍi -Ad neddem sin n yisegra yiwen di lǧih wayeḍ di lǧih , ad teṭṭawiḍ ad teṭṭarad , yiwet tmettut ad teqqim di tama tayeḍ di tama, ma tis kraḍ ad tesazal lxiḍ -nni , mi yekfa ad txeḍmeḍ ɣer leḥwal –nni ad –as-tareḍ iɣunam ukuz n yiɣunam tlata ad tentareḍ yiwen ad tareḍ ikusar ad teẓḍeḍ-yes, akkeḍ aɛekkaz n yelni ,ad yettef yelni ɣer ijebbaden .